น้องเมย์ ยังรั้งมือ 1 โลก แม้ตกรอบ 2 ขนไก่ชิงแชมป์เอเชีย
น้องเมย์ รัชนก อินทนนท์ ยังรั้งมือ 1 ของโลกในประเภทหญิงต่อไป จากการประกาศผลของ บีดับเบิลยูเอฟ อย่างเป็นทางการ แม้จะเพิ่งตกรอบ 2 แบดมินตันชิงแชมป์เอเชียที่จีนก็ตาม ส่วน ตะวัน ปัณณวิชญ์ ทองน่วม หวานใจของน้องเมย์ ร่วงจาก 91 ลงมาอยู่อันดับ 93 ของโลก,วันที่ 28 เม.ย. 59 น้องเมย์ รัชนก อินทนนท์ นักแบดมินตันขวัญใจชาวไทย ยังคงรั้งมือวางอันดับ 1 ของโลกในประเภทหญิง จากการประกาศผลอันดับโลกของสหพันธ์แบดมินตันโลก หรือ บีดับเบิลยูเอฟ อย่างเป็นทางการในสัปดาห์ที่ 17 ของปี 2016 ประจำวันที่ 28 เมษายน 2559      ,สำหรับ รัชนก อินทนนท์ ขยับแซง แคโรลินา มาริน เจ้าของตำแหน่งแชมป์โลก 2 สมัยซ้อน จากแดนกระทิงดุ ขึ้นมารั้งตำแหน่งมือวางอันดับที่ 1 ของโลกอย่างเป็นทางการ ในการประกาศอันดับสัปดาห์ที่ 16 หลังจากคว้าแชมป์รายการใหญ่ระดับอาชีพซุปเปอร์ซีรีส์ ได้ 3 รายการติดต่อกัน ใน 3 สัปดาห์ ,ล่าสุด แม้น้องเมย์ จะพลาดท่าพ่าย ซายากะ ซาโตะ มือ 14 ของโลกจากญี่ปุ่น ตกรอบ 2 ของการแข่งขัน แบดมินตันชิงแชมป์เอเชีย ดอง เฟง ซีตรอง แบดมินตัน เอเชีย แชมเปียนชิพ 2016 ที่เมืองหวู่ฮั่น ประเทศจีน แต่จากการประกาศอันดับโลกล่าสุด สัปดาห์ที่ 17 ของปี 2016 น้องเมย์ ก็ยังคงมี 84,708 คะแนน เท่าเดิม รั้งอันดับ 1 ของโลกต่อไป ตามมาด้วย แคโรลินา มาริน เจ้าของตำแหน่งแชมป์โลก 2 สมัยซ้อน จากแดนกระทิงดุ ที่มีคะแนนสะสม 84,230 ขณะที่อันดับ 3 ได้แก่ หลี่ เสี่ยว เร่ย เจ้าของเหรียญทองโอลิมปิก 2012 จากจีน มีแต้มสะสมอยู่ที่ 76,187    ,ส่วนผลงานของนักแบดมินตันสาวไทยรายอื่น พรทิพย์ บูรณะประเสริฐสุข อยู่อันดับ 18, บุศนันท์ อึ๊งบำรุงพันธุ์ อันดับ 21 และ ณิชชาอร จินดาพล อันดับที่ 25 ของโลก    ,ด้านประเภทชายเดี่ยว ซูเปอร์แมน บุญศักดิ์ พลสนะ นักตบมือเก๋ายังคงมีอันดับโลกดีที่สุด รั้งที่ 23 ของโลก ส่วน เจ้าสอง ทนงศักดิ์ แสนสมบูรณ์สุข รั้งที่ 33 ขณะที่ ตะวัน ปัณณวิชญ์ ทองน่วม หวานใจของน้องเมย์ ร่วงจาก 91 ลงมาอยู่อันดับ 93 ของโลก
น้องเมย์ รัชนก อินทนนท์ ยังรั้งมือ 1 ของโลกในประเภทหญิงต่อไป จากการประกาศผลของ บีดับเบิลยูเอฟ อย่างเป็นทางการ แม้จะเพิ่งตกรอบ 2 แบดมินตันชิงแชมป์เอเชียที่จีนก็ตาม ส่วน ตะวัน ปัณณวิชญ์ ทองน่วม หวานใจของน้องเมย์ ร่วง
น้องเมย์,รัชนก อินทนนท์,อันดับแบดมินตันโลก,มือ1โลก,ปัณณวิชญ์ ทองน่วม,บุญศักดิ์ พลสนะ,แบดมินตัน,ข่าวกีฬา,ข่าว,ไทยรัฐออนไลน์